Source: https://www.stropkov.sk/zmena-mena-alebo-priezviska.html
Timestamp: 2019-05-27 08:10:43+00:00
Document Index: 8362884

Matched Legal Cases: ['§ 7', '§ 7', '§ 2', '§ 2', '§ 2', '§ 19', '§ 27', '§ 7', '§ 19']

Zmena mena alebo priezviska
Okolie Stropkova
Pamätihodnosti mesta Stropkov
Kino Stropkov
Matričný úrad > Zmena mena alebo priezviska
Mesto Stropkov, Matričný úrad, MsÚ budová „B", prvé poschodie č. dv.: 40.
Margita Vereščáková
Tel.: +421 54 486 8849
e-mail: margita.verescakova@stropkov.sk
Úkony matričného úradu
Zmena cudzojazyčného mena na jeho slovenský ekvivalent a naopak
Doplnenie druhého a tretieho mena do knihy narodení, zrušenie zápisu druhého a tretieho mena v knihe narodení, zmena poradia mien
Vydanie sobášneho alebo rodného listu bez prípony slovenského prechyľovania (bez –ová)
Povolenie na zmenu mena nie je potrebné ak ide o zmenu cudzojazyčného mena na jeho slovenský ekvivalent a naopak. Takáto zmena sa v matrike vykonáva na základe žiadosti osoby, o ktorej meno ide, alebo jej zákonného zástupcu. Na zmenu mena maloletého staršieho ako 15 rokov je potrebný jeho písomný súhlas s jeho úradne osvedčeným podpisom.
K vybaveniu je potrebné:
platný občiansky preukaz žiadateľa, platné občianske preukazy rodičov maloletej osoby
rodný list žiadateľa, resp. maloletej osoby
vyplnenú Žiadosť o zmenu mena, v zmysle § 7, ods. 1, písm. a), zák. č. 300/1993 Z. z
písomný súhlas so zmenou mena (maloletá osoba staršia ako 15 rokov) s osvedčeným podpisom
5,00 € za nový matričný doklad podľa zákona č. 145/1995 Z. z. o správnych poplatkoch 1. časť, č. položky 2, písm. b) sadzobníka správnych poplatkov – uhradíte v hotovosti v pokladni MsÚ.
Lehota na vybavenie:
Zákonná úprava:
§ 7 ods. 1, písm. a) a zákona č. 300/1993 Z. z. o mene a priezvisku v znení neskorších predpisov
Ten, komu nebolo určené druhé a tretie meno, si môže určiť druhé a tretie meno po nadobudnutí plnoletosti oznámením matričnému úradu, v ktorého matrike je jeho zápis o narodení. Maloletému môže určiť druhé a tretie meno jeho zákonný zástupca. Na určenie druhého a tretieho mena maloletému staršiemu ako 15 rokov je potrebný jeho písomný súhlas s jeho úradne osvedčeným popisom. Určenie druhého a tretieho mena nie je zmenou mena. Takto určiť druhé a tretie meno možno len raz.
Ten, komu bolo určené druhé alebo tretie meno, môže požiadať o zrušenie zápisu druhého alebo tretieho mena po nadobudnutí plnoletosti oznámením matričnému úradu, v ktorého matrike je zápis o jeho narodení. Maloletému môže zrušiť druhé alebo tretie meno jeho zákonný zástupca; na zrušenie druhého alebo tretieho mena maloletému staršiemu ako 15 rokov je potrebný jeho písomný súhlas s jeho úradne osvedčeným podpisom. Zrušenie druhého a tretieho mena nie je zmenou mena. Takto zrušiť druhé a tretie meno možno len raz.
Ten, kto má určených viac mien, môže po nadobudnutí plnoletosti požiadať matričný úrad, v ktorého matrike je zápis o jeho narodení, o zmenu poradia mien. Za maloletého o zmenu poradia mien môže požiadať jeho zákonný zástupca; na zmenu poradia mien maloletého staršieho ako 15 rokov je potrebný aj jeho písomný súhlas s jeho úradne osvedčeným podpisom. Zmena poradia mien nie je zmenou mena. Takto zmeniť poradie mien možno len raz.
rodný list žiadateľa resp. maloletej osoby
vyplnená Žiadosť o doplnenie druhého a tretieho mena
písomný súhlas s doplnením druhého a tretieho mena (maloletá osoba staršia ako 15 rokov) s osvedčeným podpisom
vyplnená žiadosť o zrušenie zápisu druhého alebo tretieho mena
písomný súhlas so zrušením druhého alebo tretieho mena (maloletá osoba staršia ako 15 rokov) s osvedčeným podpisom
vyplnená žiadosť o zmenu poradia mien
písomný súhlas so zmenou poradia mien (maloletá osoba staršia ako 15 rokov) s osvedčeným podpisom
5,00 € za nový matričný doklad podľa zákona č. 145/1995 Z. z. o správnych poplatkoch 1. časť, č. položky 2, písm. b) sadzobníka správnych poplatkov – uhradíte v hotovosti v pokladni MsÚ
§ 2a zákona NR SR č. 300/1993 Z. z. o mene a priezvisku v znení neskorších predpisov,
§ 2b zákona NR SR č. 300/1993 Z. z. o mene a priezvisku v znení neskorších predpisov,
§ 2c zákona NR SR č. 300/1993 Z. z. o mene a priezvisku v znení neskorších predpisov,
V sobášnom liste alebo rodnom liste osoby ženského pohlavia slovenskej národnosti, ktorej sa tento úradný výpis týka, sa jej priezvisko uvedie bez prípony slovenského prechyľovania, ak o to písomne požiada. Písomnú žiadosť môžu podať ak ide o neplnoletú osobu jej rodičia. U maloletej osoby staršej ako 15 rokov je potrebný jej písomný súhlas k úradne osvedčeným podpisom.
platný občiansky preukaz žiadateľky, platné občianske preukazy rodičov žiadateľky v prípade ak ide o maloletú osobu
rodný list žiadateľky, resp. maloletej osoby
sobašný list žiadateľky
vyplnenú Žiadosť o úpravu priezviska bez prípony slovenského prechyľovania
písomný súhlas s úpravou priezviska bez prípony slovenského prechyľovania (maloletá osoba staršia ako 15 rokov) s osvedčeným podpisom
§ 19 ods. 6 a ods. 7 zákona NR SR č. 154/1994 Z. z. o matrikách v znení neskorších predpisov
Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov od právoplatnosti rozhodnutia o rozvode manželstva príslušnému matričnému úradu oznámiť, že opäť prijíma svoje skoršie priezvisko.
platný občiansky preukaz žiadateľa
vyplnené Oznámenie o prijatí skoršieho priezviska po rozvode manželstva
originál právoplatného rozsudku o rozvode manželstva
5,00 € za vydanie potvrdenia o zmene priezviska, podľa zákona č. 145/1995 Z. z. o správnych poplatkoch
do 30 dní odo dňa podania
Žiadateľ môže podať Oznámenie o prijatí skoršieho priezviska iba na Matričnom úrade, v obvode ktorého uzatvoril manželstvo.
§ 27 zákona NR SR č. 36/2005 Z. z. o rodine v znení neskorších predpisov
Zverejnené 11.9.2018 -dd-
Súbory ku stiahnutiu
Žiadosť o zmenu mena v zmysle § 7 ods. 1 písm. a) zákona NR SR č. 300/1993 Z. z. o mene a priezvisku v znení neskorších predpisov
ziadost_o_zmenu_cudzojaz._mena_a_naopak.doc (34 kB)
Zverejnené 7.5.2019 -dd-
ziadost_o_zmenu_cudzojaz._mena_a_naopak.pdf (284.9 kB)
Žiadosť o zmenu poradia mien v knihe narodení
ziadost_o_zmenu_poradia_mien.doc (34 kB)
ziadost_o_zmenu_poradia_mien.pdf (282.9 kB)
Žiadosť o doplnenie druhého a tretieho mena do knihy narodení
ziadost_o_doplnenie_2.a3._mena.doc (34 kB)
ziadost_o_doplnenie_2.a3._mena.pdf (279.5 kB)
Žiadosť o zrušenie zápisu druhého a tretieho mena v knihe narodení
ziadost_o_zrusenie_2.a3.__mena.doc (34 kB)
ziadost_o_zrusenie_2.a3.__mena.pdf (281.1 kB)
Žiadosť o úpravu priezviska bez koncovky slovenského prechyľovania v knihe narodení/manželstiev v zmysle § 19 ods. 6 zákona č. 154/1994 Z. z. o matrikách v znení neskorších predpisov
ziadost_o_zapis_priezviska_bez_ova.doc (34.5 kB)
ziadost_o_zapis_priezviska_bez_ova.pdf (285.1 kB)
Oznámenie o prijatí skoršieho priezviska
oznamenie_o_prijati_skorsieho_priezviska.doc (35.5 kB)
oznamenie_o_prijati_skorsieho_priezviska.pdf (291.1 kB)
Úmrtný list
Správa mestského majetku
SLUŽBA mestský podnik
Byhos Stropkov, spol. s.r.o.
dnes je: 27.5.2019
Mesto Stropkov, Hlavná 38/2, 09101 Stropkov
Tel: 054/4868800
Email: mesto@stropkov.sk
922711